-Փու´լ եմ ուզում փակել, փո´ւլ: Դրա համար էլ երեխեքիս տանից դուրս եմ ուզում հանել: Ուզում եմ բոլորին իրար կողքի տեսնել: Մեկտեղված: Ուզում եմ հասկանալ` իրար հետ ո՞նց են նայվում, ինչի՞ պակասություն ունեն, ինչո՞ւմ եմ թերացել, ինչո՞ւմ եմ ավելորդ ջերմեռանդ եղել: Մի խոսքով` ուզում եմ ընդհանրացնել: Տարիներ են վերջը, մենք էլ երեկվա երեխան չենք: Արդեն վաթսունհինգ տարեկան եմ: Ուզում եմ հասկանալ` ի՞նչ եմ տալիս, ի՞նչ եմ առնում: